stanford-oval/wikipedia huggingface dataset:
אלפא רומיאו אלפתא
דגמי "אלפא רומיאו אלפתא" בתצורת סדאן

"Alfetta" (יוצרה בין השנים 1972-1974).
"Alfetta (RHD)" (יוצרה בין השנים 1972-1978).
"Alfetta 1.8" (יוצרה בין השנים 1975-1983).
"Alfetta 1.6" (יוצרה בין השנים 1975-1983)
"Alfetta 2000" (יוצרה בין השנים 1976-1977)
"Alfetta 2000 (RHD)" (יוצרה בשנת 1977).
"Alfetta 2000 L" (יוצרה בין השנים 1978-1980)
"Alfetta 2.0" (יוצרה בין השנים 1981-1984).
"Alfetta 2.0 LI America" (יוצרה בין השנים 1978-1981)
"Alfetta 2000 Turbo Diesel" (יוצרה בין השנים 1979-1984)
"Alfetta Quadrifoglio Oro" (יוצרה בין השנים 1982-1084)
"Alfetta CEM" (יוצרה בשנת 1983).
דגמי "אלפא רומיאו אלפתא" בתצורת סדאן > נפחי מנוע

"1.6"
"1.8"
"2.0"
"2.0 טורבו"
"2.0 טורבו דיזל"
"2.4 טורבו דיזל"
"2.5"
"2.5 טורבו כפול"
"2.6"
דגמי "אלפא רומיאו אלפתא" קופה ("Alfa Romeo Alfetta GT" ,"Alfa Romeo Alfetta GTV")

"Alfetta GT (1.8)" (יוצרה בין השנים 1974-1976).
"Alfetta GT (1.6)" (יוצרה בין השנים 1976-1980).
"Alfetta GTV (2.0)" (יוצרה בין השנים 1976-1978).
"Alfetta GTS" (יוצרה בין השנים 1976-1980).
"Alfetta GTV Strada" (יוצרה בין השנים 1976-1980).
"Alfetta GTV 8" (יוצרה בשנת 1977).
"Alfetta GTV L (2.0)" (יוצרה בין השנים 1978-1980).
"Alfetta GTV 2000 America" (יוצרה בין השנים 1979-1980).
"Alfetta 2000 Turbodelta" (יוצרה בין השנים 1979-1980).
"GTV 2.0" (יוצרה בין השנים 1980-1987).
"GTV 2.0 Grand Prix" (יוצרה בין השנים 1981-1982).
"GTV6 2.5" (יוצרה בין השנים 1980-1987).
"GTV6 3.0 V6" (יוצרה בין השנים 1980-1984).
"GTV6 2.5 Twin Turbo" (יוצרה בין השנים 1985-1986).
תמונות

סדאן
"אלפא רומיאו אלפתא", מנוע 1.6 ליטר
"אלפא רומיאו אלפתא"
"אלפא רומיאו אלפתא"
"אלפא רומיאו אלפתא"
"אלפא רומיאו אלפתא", שנת 1975
"אלפא רומיאו אלפתא"  - מבט ללוח מחוונים
"אלפא רומיאו אלפתא" - ניידת משטרה
"אלפא רומיאו אלפתא", דגם "2000L GLE", שנת 1979
קופה
"אלפא רומיאו אלפתא GTV", מנוע 2.0 ליטר
"אלפא רומיאו אלפתא GTV"
"אלפא רומיאו אלפתא GTV"
"אלפא רומיאו אלפתא GT", שנת 1976
"אלפא רומיאו אלפתא GT", מנוע 1,600 - מבט לתא הנהג
"אלפא רומיאו אלפתא קופה"
מנוע "אלפא רומיאו אלפתא GT"
"אלפא רומיאו אלפתא GT"
ראו גם

אלפא רומיאו
לקריאה נוספת

"אלפא רומיאו אלפתא" - תמונות
הערות שוליים

↑  "אלפא רומיאו אלפתא" motorsportmagazine.com/archive/article/june-1974/50/road-test-alfa-romeo-alfetta
↑  "אלפא רומיאו אלפתא" - קטלוג automobile-catalog.com/model/alfa_romeo/alfetta_tipo_116
↑  "אלפא רומיאו אלפתא gt" - קטלוג  automobile-catalog.com/model/alfa_romeo/alfetta_gt
↑  "אלפא רומיאו אלפתא gtv_v8" - קטלוג automobile-catalog.com/car/1977/144035/alfa_romeo_alfetta_gtv_v8
אקספורד

| --- | --- |

כנסייה על שם הקדוש הקלטי סנט סליבן. נבנתה במאה ה-15 וחודשה ב-1867. הכנסייה נקראת גם על שם מריה מגדלנה.
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  דרום-מערב אנגליה
 חבל ארץ:  סומרסט סומרסט
 אוכלוסייה:  ‏
  ‑ בכפר:  389 (2021)
 קואורדינטות:  51°08′07″N 3°38′18″W﻿ / ﻿51.135255555556°N 3.6382138888889°W﻿ / 51.135255555556; -3.6382138888889 
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אקספורד(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אקספורד(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי אקספורד(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי אקספורד  he tabBackground:;tabBorder:#aaa;defaultTab:0;
אקספורד (באנגלית: Exford) הוא כפר במרכז הפארק הלאומי אקסמור, 11 ק"מ צפונית־מערבית לדולברטון ו־16 ק"מ דרומית־מערבית למיינהד, בסומרסט, אנגליה, הממלכה המאוחדת. כקילומטר משם נמצא הכפר לינקומב.
נכון לשנת 2020, אוכלוסיית הכפר מונה כ־407 אנשים. במרכז הכפר נמצאת מדשאה.
בכפר יש חנות כלבו, סניף דואר, מוסך, אכסניית נוער, בית ספר יסודי וגן שעשועים.
היסטוריה

ממזרח לכפר נמצאים מבנים פרהיסטוריים. על גבעה ממערב נמצא מבצר בשם טירת הפרה (Cow Castle) מתקופת הברזל. וממזרח לכפר נמצאת טירת סטאדון היל.
ספר יום הדין משנת 1086 מזכיר שמונה יישובים בקהילה, חמישה מתוכם נקראים אקספורד והאחרים הם באלמסוורת'י, סטון, ודונסקומב.
הקהילה הייתה במחוז קארהמפטון.
במאה ה-19 הוקמו מסביב לכפר מכרות ברזל ונחושת על ידי "חברת עופרת הברזל של אקספורד".
בכפר קיימת מכלאת כלבים לצורך ציד אייליים כבר מ-1875.
בשנת 1930 נבנה גשר על הנהר העובר בכפר על בסיסו של גשר ישן יותר מימי הבניים.
הערות שוליים

↑  Exford (Parish, United Kingdom) - Population Statistics, Charts, Map and Location, www.citypopulation.de
↑  Robin Bush, Somerset : the complete guide, Wimborne : Dovecote, 1994, ISBN 978-1-874336-27-3
↑  Hundred of Carhampton | Domesday Book, web.archive.org, ‏2012-10-08
↑  EXFORD BRIDGE AT NGR SS 8525 3836, Exford - 1345716 | Historic England, historicengland.org.uk (באנגלית)
נוף באקספורד.
אמיל שטומפ

| --- | --- |

 לידה:  17 במרץ 1886 Neckarzimmern, הרפובליקה הפדרלית של גרמניה 
 פטירה:  5 באפריל 1941 (בגיל 55) שטום, Kingdom of Poland 
 מקום לימודים:  אוניברסיטת מרבורג 
 
אמיל וילהלם שטומפ (בגרמנית: Emil Wilhelm Stumpp‏;  17 במרץ 1886 – 5 באפריל 1941) היה מורה גרמני, צייר ואחד ממאיירי העיתונות הגרמניים המפורסמים ביותר של רפובליקת ויימאר.
ביוגרפיה ועבודתו

הוריו של סטומפ היו הגנן וילהלם סטומפ מסטטן ואשתו מריה, לבית אקרל. הוא גדל עם חמישה אחים. שלוש שנים לאחר לידתו עברה משפחתו לוורמס, שם עבד האב כגנן ראשי עבור משפחת התעשייתנים הייל. לאחר שסיים את לימודיו בבית הספר התיכון בפברואר 1904, למד תחילה סמסטר אחד בבית הספר לאמנויות יישומיות בקרלסרוהה, לאחר מכן עשה את שירותו הצבאי בן שנה אחת בגדוד חי"ר 118 בוורמס החל מ-1 באוקטובר והחל ללמוד באוניברסיטת פיליפס במרבורג. בסמסטר החורף 1905/06 הוא למד גרמנית, אנגלית, היסטוריה ופילוסופיה. לאחר שני סמסטרים עבר לאוניברסיטת הומבולדט בברלין, שם למד בשני הסמסטרים הבאים.
לאחר מכן בילה שנה בסקנדינביה לפני שחזר למרבורג לשלוש שנות הלימוד האחרונות. באופסלה הוא פגש את הסטודנטית השוודית הדוויג גלאס, איתה נישא בשנת 1910 עוד כסטודנט. לזוג נולדו חמישה ילדים. במרבורג עבר שטומפ את הבחינה להיות מורה להתעמלות וציור במרץ 1910.
עם פרוץ מלחמת העולם הראשונה הוזעק מיידית כסגן למילואים. הוא נפצע ארבע פעמים במהלך המלחמה. בתום המלחמה הוא גר עם משפחתו בקניגסברג, שם היה עוזר מפקד התחנה. בסערת מהפכת נובמבר הוא נכלא זמנית על ידי חיילים נגד המהפכנים על שיתוף הפעולה שלו עם מועצת הפועלים.
החל מ-1 באפריל 1920 עבד בגמנסיה המלכותית בקניגסברג והיה גם אמן. בשנת 1919 הוא היה המייסד והיו"ר של "האגודה הכלכלית של האמנים החזותיים בצפון מזרח גרמניה". בין ההוראה לבין היותו אמן, פרש מבית הספר בחג הפסחא 1924 ומאז ואילך עבד כצייר עצמאי ושרטט בברלין, בזמן שמשפחתו שהתה בקניגסברג. לאחר מותה המוקדם של אשתו בשנת 1928, אחותו טיפלה בילדים.
בתחילה התמחה שטומפ בהפקת רישומי פורטרט, אחר כך ברפרודוקציה הליטוגרפית שלהם לפרסום בעיתונות, עד מהרה הוא הצליח עד כדי כך שתמונותיו הודפסו בעיתונים רבים וב־1926 הופיע הספר הראשון עם ציוריו.
בשנים שלאחר מכן תיאר שטומפ מספר רב של אישים חשובים מפוליטיקה, עסקים, ספורט, החיים האינטלקטואליים ועולם האמנות. לפעמים הוא השתתף באירועים מרכזיים כמו כנסים, קונגרסים ותחרויות ספורט כדי למצוא את הדוגמנים שלו, לפעמים הם ישבו עבורו כמודלים מטעם העיתונים, ולפעמים הוא פנה אליהם במיוחד כדי לקבל את אישורם לציור פורטרטים. לדוגמה, הוא היה האמן היחיד שקיבל אישור מאדוורד מונק לעשות לו דיוקן. הוא נהנה מהבנתו המהירה ומדרך עבודתו, כך לדוגמה בשנת 1932, לאחר שהשתתף במשחקים האולימפיים בלוס אנג'לס, הוא תיאר את המועמד הדמוקרטי לנשיאות פרנקלין רוזוולט שישב מולו עשר דקות בלבד.
דיוקן היטלר 1933

ב־20 באפריל 1933 הדפיס העיתון שהוא עבד בו "דורטמונדר-אנזייגר" דיוקן של אדולף היטלר בעמוד הראשון לרגל יום הולדתו, אותו צייר שטומפ זמן קצר קודם לכן כאשר היטלר נאם. המשטרה המקומית ראתה את הציור כלא מחמיא, וקריקטורה "זדונית" והשתמשה באירוע כהזדמנות לכבוש את הדפוס ואת העריכה של העיתון, שהיה ידוע כליברלי ושמאלני. התוצאה הייתה סגירת העיתון ואיסור פרסום של שטומפ.
הוא איבד לפתע את מקור ההכנסה העיקרי שלו. בשנים שלאחר מכן הוא ניסה לשמור על עצמו מבחינה כלכלית על ידי מכירת רישומי נוף וצבעי מים. לשם כך הוא נסע למספר רב של מדינות אירופה ובילה הרבה זמן מחוץ לגרמניה.
לאחר ששטומפ חזר מסטוקהולם לקוניגסברג בפברואר 1940 בידיעה כי בתו הילדה חולה אנושות, הוא כבר לא קיבל היתר יציאה. בספטמבר הוא שכר חדר בפרוולק (פרוולקה) שם התבטא בכנות פוליטית.
הוא נעצר ב-2 באוקטובר 1940 ונידון לשנת מאסר בגין בגידה. תנאי המעצר התאפיינו בעיקר בתת-תזונה שיטתית; במהלך ששת החודשים בכלא, שטומפ איבד 30 ק"ג ונחלש מרעב, חלה בדלקת ריאות ומת בכלא ב-5 באפריל 1941 בגיל 55.
יומנו מהכלא נשמר.
מורשתו

לאחר שבנו היחיד של סטומפ, הרמן, נפל בלנינגרד בסוף שנת 1941, שלוש הבנות ששרדו הבטיחו את שימור מורשתו האמנותית, הכוללת כ-20,000 ליטוגרפיות וצבעי מים רבים וציורי שמן.
לאחר האיחוד של גרמניה הועברה מרבית מורשתו לאחיינו של הגרפיקאי, מיכאל שטומפ, שבבעלותו ארכיון שטומפ מאז 1998, שנמצא בגלנהאוזן.
חלקים אחרים של האוסף נמצאים במכון לחקר העיתונים בדורטמונד.
גלריה

קרל ריטר פון אלט
הנריך גאורג
אדולף היטלר
אדוורד מונק
תומאס מאן
מקס שמלינג
הערות שוליים

↑  emil stumpp archiv
↑  Enil Stumpp: Pressezeichnungen. Bilder der Weimar Zeit (ארכיון)
↑  Judith Prokasky: Pressezeichner Emil Stumpp (1886–1941). In: Andreas Nachama (Hrsg.): Zwischen den Zeilen? Zeitungspresse als NS-Machtinstrument. Stiftung Topographie des Terrors, Berlin 2013
↑  Kulturforum zeigt Zeichnungen und Porträts aus dem Schwaen-Archiv, Berliner Woche (בגרמנית)
| --- | --- |
בקרת זהויות :  GND: 118757563  ISNI: 0000 0000 5533 1342  KulturNav: fa1c8001-339d-4205-80fa-a1fc6eb81c75  LCCN: n85017108  NKC: pag2008464202  NTA: 131825151  RKD: 315897  SUDOC: 224395254  VIAF: 8183239   WorldCat (עם VIAF): 8183239
אשרף בנשארקי

אשרף בנשארקי (בערבית: أشرف بنشرقي'; נולד ב-24 בספטמבר 1994) הוא כדורגלן מרוקאי המשחק בעמדת הקיצוני השמאלי או בעמדת החלוץ בא-זמאלכ ובנבחרת מרוקו.
קריירת מועדונים

בנשארקי שנולד בטאזה, מרוקו, החל את הקריירה שלו במחלקת הנוער של מועדון הכדורגל המרוקאי מגריב דה פז, כשהצטרף לקבוצה הבוגרת של המועדון בשנת 2014. במהלך שתי עונות בקבוצה, הוא רשם 52 הופעות בהם היה אחראי ל-13 כיבושים. בשנת 2016, הוא עבר לוידאד קזבלנקה בהעברה שהוערכה בכ-300 מיליון דירהם מרוקאי. הוא עזר לקבוצה לזכות בליגת האלופות האפריקאית ולהעפיל לגביע העולם למועדונים 2017. באותה העונה, הוא גם היה שותף לזכיית הקבוצה באליפות.
בינואר 2018, בנשארקי חתם בשורות אל-הילאל מליגת העל הסעודית עבור 9 מיליון דולר. לעומת זאת, הוא רשם מספר הופעות מועט והושאל ללאנס מליגת המשנה הצרפתית, שם העביר את שארית עונת 2018/19.
ביולי 2018, הוא הצטרף לא-זמאלכ מליגת העל המצרית בחוזה לשלוש עונות. ב-18 באוקטובר 2020, הוא הבקיע במסגרת משחק חצי הגמר הראשון מבין שניים של ליגת האלופות האפריקאית את השער הבודד בניצחון החוץ על רג'א קזבלנקה.
קריירה בינלאומית

ב-11 בנובמבר 2017, בנשארקי ערך את הופעת הבכורה שלו במדים הלאומיים של נבחרת מרוקו בניצחון 0–2 על נבחרת חוף השנהב במסגרת מוקדמות מונדיאל 2018.
תארים > קבוצתיים

ליגת העל המרוקאית (1): 2016/17
ליגת האלופות האפריקאית (1): 2017
ליגת העל הסעודית (1): 2017/18
הסופר קאפ הסעודי (1): 2018
ליגת העל המצרית (1): 2020/21
הגביע המצרי (1): 2018/19
הסופר קאפ המצרי (1): 2019/20
הסופר קאפ האפריקאי (1): 2020
תארים > אישיים

נבחרת השנה של אפריקה (1): 2017
שחקן השנה במצרים: 2020
שחקן העונה של א-זמאלכ (1): 2020
הערות שוליים

↑  הכישרונות ממרוקו (בערבית)
↑  אל-הילאל מחתימה את אשרף בנשארקי
↑  אשרף בנשארקי המרוקאי מצטרף בהשאלה ללאנס
↑  בנשארקי מושאל ללאנס (בצרפתית)
↑  אשרף בנשארקי עובר לא-זמאלכ המצרית (בצרפתית)
↑  א-זמאלכ משיגה ניצחון חוץ חשוב על רג'א קזבלנקה בחצי הגמר הראשון של ליגת האלופות האפריקאית
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אשרף בנשארקי".
בארוזאורוס

| בארוזאורוס |
| --- | --- |
 
תקופה
יורה עליון, 152–150 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
אינפרא־סדרה:: זאורופודה
משפחה:: דיפלודוקיים
סוג:: בארוזאורוס
מין:: Barosaurus lentus
שם מדעי
 Barosaurus lentus ‏ע. צ'. מארש, 1890

בארוזאורוס נאבק באלוזאורוסים
בארוזאורוס (שם מדעי: Barosaurus שפירושו "לטאה כבדה") הוא סוג של דינוזאור זאורופוד במשפחת דיפלודוקיים.
מאפיינים

הבארוזאורוס היה זאורופוד ענק אוכל צמחים, וחי בסוף תור היורה. הוא היה דינוזאור ארוך יחסית, כ-27 מטרים (89 רגל) אורכו, וכבד יחסית לדיפלודוקוס - משקלו היה כ-30 טון. צווארו היה בעל 15 חוליות אך ארוך מזה של הדיפלודוקוס, כנראה שבאורך 17 מטרים, וזנבו היה קצר יותר.
עם זאת, מאובן BYU 9024 שכולל חוליה ענקית בודדת אותה מייחסים ד"ר מאט ודל וד"ר מייק טיילור לבארוזאורוס, מרמז שגודלו המרבי של הבארוזאורוס היה גדול יותר באופן משמעותי: אורך של 45–48 מטרים (148–157 רגל) ומשקל של כ-60–66 טונות. אם הערכות אלו נכונות הבארוזאורוס היה אחד הדינוזאורים הגדולים ביותר שחיו אי-פעם והארוך שבהם. עם זאת, מגלה המאובן (בריאן קרטיס) מייחס את החולייה הענקית דווקא לסופרזאורוס, מפרט שאורכו 39–42 מטרים (128–138 רגל).
הגולגולת שלו מעולם לא נמצאה, אך כנראה הייתה דומה לזו של הדיפלודוקוס ובעלת שיניים רבות דמויי עפרונות, שבאמצעותן תלש עלים וצמחייה. הלעיסה והעיכול התבצעו בקיבה (לדיפלודוקוס לא היו לחיים שלעסו את המזון) וכן באמצעות גסטרוליתים - אבנים שבלע וטחנו את המזון בתוך קיבתו.
הבארוזאורוס חי בתקופת היורה המאוחרת באמריקה הצפונית אך ייתכן שגם באפריקה: מאובנים שנמצאו בטנזניה סווגו כשרידים של בארוזאורוס אם כי ב-2006 סווגו מחדש כסוג טקסונומי נפרד.
את הבארוזאורוס גילה, תיאר והגדיר עותניאל צ'ארלס מארש, מחשובי הפלאונטולוגים של סוף המאה ה-19.
בתרבות

דינוזאור זה הופיע בסדרה הדינוזאורים! ובמשחק המחשב פארק היורה 3: בניית פארק.
לקריאה נוספת

סטיב פארקר, The Complete Book of Dinosaurs, 2004, עמ' 222 (באנגלית)
הערות שוליים

1 2  סטיב פארקר, The Complete Book of Dinosaurs,‏ 2004.
↑  How horrifying was the neck of Barosaurus?, Sauropod Vertebra Picture of the Week, ‏2016-09-16
↑  ד"ר מייק טיילור, Part 2b: The Size of the BYU 9024 Animal באתר SVPOW
↑  Remes, Kristian (2006). "Revision of the sauropod genus Tornieria africana (Fraas) and its relevance for sauropod paleobiogeography". Journal of Vertebrate Paleontology. 26 (3): 651–669. doi:10.1671/0272-4634(2006)26[651:ROTTSD]2.0.CO;2.
בור-סן-מוריס

| --- | --- |
סמל בור-סן-מוריססמל בור-סן-מוריס

 מדינה:  צרפת צרפת
 חבל:  אוברן-רון-אלפ אוברן-רון-אלפ
 מחוז:  סבואה (מחוז) סבואה
 שטח:  81.63 קמ"ר
 גובה:  1,440-3,747 מטרים
 אוכלוסייה:  ‏
  ‑ בקומונה:  7,187 (1 בינואר 2021)
 קואורדינטות:  45°37′00″N 6°46′07″E﻿ / ﻿45.616666666667°N 6.7686111111111°E﻿ / 45.616666666667; 6.7686111111111 
 אזור זמן:  UTC+1
 https://www.bourgsaintmaurice.fr/
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי בור- סן-מוריס (למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי בור- סן-מוריס (למפת אוברן-רון-אלפ רגילה) ליון גרנובל בור-אן-ברס ואלנס סנט אטיין שאמברי קלרמון-פראן לה פוי-אן-ולה מולן אוריאק סאנטר עמק הלואר  אקיטן החדשה  אוקסיטניה פרובאנס-אלפ-קוט ד'אזור איטליה שווייץ בורגון-פראנש-קונטהבור- סן-מוריס (למפת אוברן-רון-אלפ מוגדלת) ליון גרנובל בור-אן-ברס ואלנס סנט אטיין שאמברי קלרמון-פראן לה פוי-אן-ולה מולן אוריאק סאנטר עמק הלואר  אקיטן החדשה  אוקסיטניה פרובאנס-אלפ-קוט ד'אזור איטליה שווייץ בורגון-פראנש-קונטהבור- סן-מוריס   he tabBackground:;tabBorder:#aaa;defaultTab:0;
 
בור-סן-מוריס (בצרפתית: Bourg-Saint-Maurice) היא עיירה וקומונה (מועצה מקומית) במחוז סבואה שבלב האלפים הצרפתיים בדרום-מזרח צרפת, המשמשת מרכז תחבורתי, מסחרי ושלטוני למספר אתרי סקי באזור (הידוע שבהם הוא לז ארק). העיירה מקושרת במסילת רכבת מהירה (TGV) לפריז ובמספר מסלולי רכבל ופוניקולר לאתרי הסקי שבהרים מעליה. כן ניתן לשכור במקום ציוד סקי, אופניים, אופנועים, אופנועי שלג ורכבי שטח לשם יציאה לאזור.
מקור ההתיישבות במקום הוא גאלי ושמו הלטיני היה Bergintrum, היה זה ישוב לאורך הדרך הרומית חוצת-האלפים שבין מילאנו (Mediolanum) לווינה שעברה במעבר סן ברנאר הקטן.
אפנון תדר

אִפְנוּן תֶּדֶר (באנגלית: Frequency Modulation; בקיצור: FM) הוא שיטת אפנון שבה מידע מיוצג באמצעות שינויים בתדר של הגל הנושא (בהשוואה ל-AM שבו המשרעת של הגל הנושא משתנה והתדר נשאר קבוע).
בשל שינויי התדר, השימוש ב-FM דורש רוחב סרט גדול יותר לעומת ה-AM. עם זאת, משום שהרעשים בדרך-כלל פוגעים במשרעת של הגל ולא בתדר שלו, לא חלה פגיעה בייצוג של האות המקורי. לפיכך מקלטי FM חסינים יותר להפרעות, ולשינויים בעצמת (משרעת) האות הנקלט. תוצאה נוספת של תכונה זו היא שמקלטי FM מסוגלים לקלוט בבירור את האות החזק מבין שתי תחנות המשדרות באותו תדר (תופעה הנקראת "תופעת הלכידה").
ביישומים אנלוגיים, תדר האות הנושא משתנה בתלות בשינויים בעוצמת אות המידע. ביישומים דיגיטליים ניתן לקבוע את תדר האות הנושא לכל תדר מקבוצה מסוימת של תדרים בתלות באות המידע (שיטה הידועה כ־Frequency-Shift keying או בקיצור FSK; בעברית: מפתוח זיזת תדר).
איור המשווה את תוצאת אפנון ה-FM (למטה) לבין אפנון ה-AM (באמצע) עבור אות מידע מסוים (למעלה)
אפנון FSK, המהווה אפנון FM לאותות ספרתיים: האות המקורי (למעלה), הגל הנושא (באמצע), תוצאת האפנון (למטה)
שימושים

אפנון תדר נפוץ בשידורי הרדיו, בעיקר בתחום ה-VHF. בתרבות הפופולרית דבק הכינוי "FM" לתחום התדרים שבין 88MHz ל-108MHz המשמש לשידורי רדיו (המאופננים באפנון תדר). החל משנת 1960, קיימים שידורי סטריאו בתחום ה־FM. אין מניעה טכנית או עקרונית לבצע שידורים אלו גם בתחום ה-AM, אך משום שהסטריאו דורש רוחב סרט גדול יותר, ובגלל הקצאת התדרים הרחבה יותר לתחום ה-FM, היה זה טבעי להשתמש בתחום ה-FM לשידורי הסטריאו.
על-מנת לשדר סטריאו, בשלב הראשון מחשבים את הסכום וההפרש בין שני הערוצים (הימני והשמאלי). בשלב השני מאפננים את ערוץ ההפרש באפנון משרעת בתדר הנמצא מחוץ לתחום השמיעה של בני האדם. בשלב השלישי, סכום ערוץ ההפרש (המאופנן) וערוץ הסכום עוברים אפנון תדר כרגיל. מקלטים ישנים יקלטו את האות ויתעלמו מהמידע הנוסף (ערוץ ההפרש המצוי בתדרים גבוהים ולא מעניינים מבחינת המקלט הפשוט). מקלטים חדשים יזהו את הימצאותו של ערוץ ההפרש ויפיקו אות סטריאופוני.
גרסה צרת סרט של האפנון משמשת לתקשורת קולית במכשירי קשר רגילים.
מרבית מכשירי הווידאו האנלוגיים משתמשים באפנון תדר כדי לשמור את ערוץ הבהירות של הסרט המוקלט.
היסטוריה

ב-6 בנובמבר 1935 הציג אדווין ארמסטרונג את רעיון אפנון התדר בעבודתו "A Method of Reducing Disturbances in Radio Signaling by a System of Frequency Modulation" ("שיטה להקטנת הפרעות באיתותי רדיו בעזרת מערכת אפנון תדר") אותה הגיש למכון למהנדסי רדיו ("Institute of Radio Engineers"). בשנת 1938 מהנדסי ג'נרל אלקטריק חקרו תופעת לכידה, שלא הייתה קיימת באפנון משרעת.
בשנת 1940 הוקצה בארצות הברית תחום התדרים של 50-42MHz (מגה-הרץ) עבור שידורי FM. כעבור כמה שנים, עלתה ההצעה להקצות תדרים נוספים באזור ה־50MHz. ההצעה הועלתה על ידי מחלקת ה-FM של הוועדה לתכנון טכני בנושאי רדיו (The Radio Technical Planning Board) אבל לא התקבלה על ידי כלל הוועדה, לצערם של כ־400 אלף בעלים של מקלטי FM. הסיבה להחלטה זו היא עדותו של קנת נורטון, מהנדס אשר טען שפעילות כתמי שמש, המגיעה לשיא אחת ל־11 שנה, תגרום להפרעות קשות לאות ה-FM. נורטון מעולם לא הסביר מדוע אותות טלוויזיה, המשודרים באותם תדרים, לא ישובשו על ידי התופעה. המלצת הוועדה לוועדת התקשורת הפדרלית (Federal Communications Commission), אשר לה ייעצה בעניינים אלה, להעביר את שידורי ה-FM לתחום 100 MHz התקבלה ותדרי ה־FM הועברו לתחום ה־88-106MHz ביוני 1945. שינוי זה הגדיל את מספר "ערוצי" ה־FM מ-40 ל־100 אולם הפך את כל המקלטים הישנים לחסרי תועלת. אדווין ארמסטרונג החל לנהל את מאבקו נגד ההחלטה עוד ב-1944 בעזרת צעדים משפטים ובפנייה לקונגרס האמריקני, צעדיו המשפטיים נכשלו והקונגרס לא סיפק יותר ממס שפתיים.
בשנת 1960 הופיעה טכנולוגיית ה־FM סטריאו שאיפשרה לבעלי מקלטים מתאימים לקלוט סטריאו, ועדיין הייתה תואמת למקלטי המונו הישנים.
שידורי ה-FM בישראל החלו לראשונה בדצמבר 1966.
אופן הפעולה

ברצוננו לשמור מידע מסוים, אשר נקרא אות המידע, בצורה שונה (ראו ערך אפנון להסבר על הסיבות בגללן נחוץ שינוי מעין זה ועל שינויים אפשריים אחרים). בשרטוט, אות המידע הוא האות האדום, גודלו בכל נקודה הוא המידע אותו נרצה לשמור. האות הנושא (הירוק) הוא אות מחזורי בעל תדר גבוה. אפנון תדר הוא הוספת גודל אות המידע (מוכפל בקבוע ידוע) לתדר האות הנושא. כפי שניתן לראות בשרטוט, האות המאופנן (הכחול) אינו מחזורי ומהירות השינוי שלו (קרי התדר הרגעי) משתנה - לפעמים השינויים מהירים ולעיתים איטיים. ניתן לראות כי האזורים שבהם האות המאופנן בעל תדר גבוה יותר, הם האזורים שבהם אות המידע הוא בעל ערכים גבוהים - ולהפך. כשנרצה לשחזר את האות המקורי, נמדוד את מהירות השינוי של האות המאופנן ונחסיר ממנה את התדר המקורי (הידוע) של האות הנושא ונקבל את גודל אות המידע. כל תחנה מקבלת תחום תדרים משלה ובתוך תחום זה היא משנה את התדרים. תחום התדרים הזה הוא קטן בהרבה מהתדר עצמו ולכן עדיין אפשר לברור בין תחנות.
אופן הפעולה > ייצוג מתמטי

אות המידע הוא:
מלשון Information, האות מוגבל לתחום ±1.
הגל הנושא הוא מהצורה:
כאשר  \!\,f_{c} הוא התדר הנושא (מלשון Carrier) ו \!\,A היא המשרעת.
נציב:
כאשר  \!\ f_{\Delta } נקרא סטיית התדר, המתאר עד כמה יכול להשתנות התדר הרגעי של האות המאופנן.
ולכן:
נראה לכאורה כי תחום התדרים שאותם תופס שידור המאופנן באפנון תדר הוא  f_{c}\pm f_{\Delta }\!\, אולם אין זה כך. תחום התדרים הרגעיים של האות שונה ממרכביו הספקטרליים הדומיננטיים, כלומר – תחום התדרים המרכיבים שידור FM הוא אינסופי, אולם עצמת התדרים דועכת (עד כדי הזנחה) בצורה חדה כאשר מתרחקים מהתדר המרכזי.
ניתוח מתמטי של אות מאופנן FM בתחום התדר עבור אות מידע כלשהו הוא מסובך ביותר. לקבלת דרישת רוחב סרט מקורבת ניתן:
להשתמש בחוק רוחב הסרט של קרסון, האומר כי רוחב הסרט הדרוש שווה ל- 2(f_{\Delta }+f_{m})\!\,, כאשר  f_{m}\!\, הוא התדר הגבוה ביותר של אות המידע ו- f_{\Delta }\!\, היא הסטייה המקסימלית של האות המאופנן מהתדר המרכזי. לפי חוק קרסון, לפחות 98% מהאנרגיה של האות המאופנן תהיה ברוחב סרט זה.
לבצע ניתוח מפושט בעזרת פונקציית בסל מהסוג הראשון, עבור אות כניסה המאופנן על ידי טון בודד (אות סינוסי).
הערות שוליים

↑  שידורי "פ.מ." מתחילים הבוקר, מעריב, 8 בדצמבר 1966
| --- | --- |
בקרת זהויות :  NLI: 987007558365005171  BnF: cb11950829t (data)  GND: 4155410-3  LCCN: sh85110474 
בירוק - הגל הנושא, באדום - אות המידע, ובכחול - תוצאת האפנון
ארווין זלצברגר

| --- | --- |

 לידה:  31 במאי 1912 פאלה, בוסניה, האימפריה האוסטרו-הונגרית האימפריה האוסטרו-הונגרית
 פטירה:  3 באוגוסט 1995 (בגיל 83) בלגרד, הרפובליקה הפדרלית של יוגוסלביה יוגוסלביה
 מדינה:  הרפובליקה הפדרלית הסוציאליסטית של יוגוסלביה 
 כינוי:  סטאנקו Stanko
 השכלה:  האקדמיה הצבאית הגבוהה של צבא יוגוסלביה 
 השתייכות:  הצבא העממי היוגוסלבי
 דרגה:  גנרל-מאיור
 תפקידים בשירות
 הפרטיזנים של טיטו, מפקד מערך הארטילריה של צבא יוגוסלביה.
 פעולות ומבצעים
 מלחמת העולם השנייה 
 עיטורים
 עיטור כוכב הפרטיזנים  עיטור ההצטיינות של העם היוגוסלבי 
 
ארווין (סטאנקו) זלצברגר (בבוסנית: Ervin-Stanko Salcberger; ‏31 במאי 1912, פאלה, בוסניה, האימפריה האוסטרו-הונגרית – 3 באוגוסט 1995, בלגרד, הרפובליקה הפדרלית של יוגוסלביה) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה וגנרל-מאיור בצבא העממי היוגוסלבי.
קורות חיים

זלצברגר נולד בפאלה ואת השכלתו רכש בסרייבו. ב-1941, במהלך מלחמת העולם השנייה ולאחר כיבוש יוגוסלביה על ידי גרמניה הנאצית הצטרף ארווין זלצברגר לכוחות הפרטיזנים של טיטו וזכה לכינוי "סטאנקו". הוא פיקד על יחידת פרטיזנים בבוסניה ובהמשך, מונה לראש מטה אוגדת הפרטיזנים ה-17. שני אחיו אלכסנדר ואלפרד ואחותו בבה הצטרפו אף הם לכוחות הפרטיזנים ומצאו את מותם.
לאחר המלחמה המשיך ארווין זלצברג לשרת בצבא יוגוסלביה. הוא סיים את האקדמיה הצבאית היוגוסלבית בבלגרד ומונה למפקד בית הספר לארטילריה של הצבא. בהמשך פיקד על מערך הארטילריה בצבא יוגוסלביה והיה ראש המטה של אחת מאוגדות הצבא. הוא השתחרר מהצבא בדרגת גנרל-מאיור. ארווין זלצברגר הלך לעולמו ב-1995 בבלגרד ונקבר בשדרה המרכזית של בית העלמין היהודי שבעיר. רעייתו של ארווין זלצברגר לאה (לייקה) זלצברגר לבית אָבִינוּן (1913–2006) הייתה אף היא פרטיזנית ולחמה באוגדת הפרטיזנית ה-7 של באניה.
הערות שוליים

↑  יהודים - "גיבורים לאומיים של עמי יוגוסלביה", באתר "ההתנגדות היהודית בשואה", אוחזר ב-1 באוגוסט 2014.
↑  השדרה המרכזית של בית העלמין היהודי בבלגרד, באתר makabijada.com, אוחזר ב-1 באוגוסט 2014 (בסרבו-קרואטית).
↑  תמונת מצבתם של ארווין ולאה זלצברגר בבית העלמין היהודי בבלגרד, באתר makabijada.com, אוחזר ב-6 באוגוסט 2014.
↑  "רבע מיהודי בוסניה הבוגרים לחמו", באתר "ההתנגדות היהודית בשואה", אוחזר ב-10 באוגוסט 2014.
| גנרלים יהודים בצבא יוגוסלביה יוגוסלביה |
| --- | --- | --- |
|  | מישה דאנון • אנדריה דיאק • ארווין זלצברגר • וויו טודורוביץ' • מירקו לוי • סלומון לוי • מירקו נחמיאס • איזידור פאפו • רוזה פאפו • משה פיאדה  • הרברט קראוס • סולומון רומנו • בנו רוסו • סטייפן שטיינר |  |
| --- | --- |
בקרת זהויות :  SUDOC: 184721806  VIAF: 315729603   WorldCat (עם VIAF): 315729603